b'\n_START_ARTICLE_\nRoxus\n_START_SECTION_\nHistoria\n_START_PARAGRAPH_\nRoxus -yhtyeen perustivat vuonna 1987 laulaja Juno Roxas, kitaristi Joe Cool, basisti John Nixon, rumpali Darren Danielson ja kosketinsoittaja Andy Shanahan. Jo alkuaikoina yhtye teki paljon live-esiintymisi\xc3\xa4 ja sai paljon seuraajia. Vuonna 1989 Roxus avasi Bon Joville ja Poisonnille heid\xc3\xa4n Australian -kiertueilla. Samana vuonna Cool j\xc3\xa4tti yhtyeen ja h\xc3\xa4net korvasi Dragan Stanic. Stand Back ja Body Heat olivat yhtyeen ensimm\xc3\xa4iset singlejulkaisut marraskuussa 1989._NEWLINE_Kun Warrant oli kiertueella Australiassa vuonna 1991, Roxus l\xc3\xa4mmitti heit\xc3\xa4. Yhtyeen debyyttialbumi Nightstreet julkaistiin my\xc3\xb6s tuolloin. Nightstreet menestyi todella hyvin kotimaassa ja nousi sijalle 5. ARIA Charts -listalla. Single Where Are You Now sai paljon radiosoittoa ja oli yksi menestyneimmist\xc3\xa4 singleist\xc3\xa4 1990-luvun alussa Australiassa. Roxas ty\xc3\xb6skenteli yhtyeen parissa viel\xc3\xa4 muutaman vuoden, mutta sen j\xc3\xa4lkeen Roxus hajosi lopullisesti.'